
MENCI NTAI ALLAH 


Mencintai Allah adalah asas untuk memperolehi kesempurnaan Iman. Tidak 
beriman seseorang yang tidak mencintai Allah, kerana setiap individu yang 
mengaku dirinya beriman wajib terlebih dahulu mencintai Allah dengan sepenuh 
hatinya tanpa berbelah bagi. Belum sempurna akidah seseorang jika ia belum 
menyerahkan sepenuh cintanya kepada Allah s. w. t. Allah s. w. t tidak akan 
menganugerahkan kemanisan iman (iman yang teguh) kecuali setelah seseorang 
itu benar-benar mencintaiNya lebih dari segala-galanya. Sebagaimana sabda Nabi 
Muhammad s. a. w: 

<A\ Li^i aJjLujj Attl cjUjVI 

atjj 

"Tiga perkara yang menjadikan kamu memperolehi kemanisan (kesempurnaan) 
iman, iaitu mencintai Allah dan RasulNya lebih dari selain keduanya". (Hadis 
Riwayat al-Bukhari) 

fjjA jj]) aljj <J£j 


"Cintailah Allah dengan sepenuh hati kamu". (Hadis Riwayat at-Tirmizi dan al- 
Hakim) 

(JJA ijlll dljj .4-A3U 4 j LdJ 4bl 


"Cintai Allah yang telah memberi kamu makan dari nikmatNya" (Hadis Riwayat 
at-Tirmizi dan al-Hakim) 

(ilJCuj jj L-LS. J tilkj J .dk (JS J A& 

"Aku memohon cinta-Mu (ya Allah), cinta sesiapa yang mencintai Engkau dan 
mencintai amal yang membawa aku dekat kepada Engkau". (Hadis at-Tirmizi) 

Dalam persoalan akidah cinta terbahagi kepada beberapa bahagian iaitu: 

1 - Pertama: 

Cinta secara tabii atau secara fitrah yang dianugerahkan oleh Allah s. w. t kepada 
hambaNya. la terbahagi kepada beberapa bahagian, iaitu: 

(i) . Cinta secara tabii yang muncul dari perasaan rahmah (belas kasihan) dan 

kasih sayang, seperti mencintai ibu bapa, isteri, anak-anak dan keluarga 
sebagaimana firman Allah: 

"Dijadikan indah pada (pandangan) manusia kecintaan kepada apa-apa yang 
diingini, iaitu wanita-wanita dan anak-anak". (ALI IMRAN, 3:14) 

Walaupun cinta seperti ini diizinkan oleh syara, tetapi tidak boleh melampaui 
batas (ghalu) sehingga membelakangkan cintanya kepada Allah dan 
menjerumuskan dirinya untuk melakukan perkara-perkara yang ditegah oleh 
agama kerana menuruti perasaan, kepentingan dan kehendak orang yang 
dicintainya atau benda-benda yang dicintainya. Allah berfirman: 

"Hai orang-orang beriman, sesungguhnya di antara isteri- isterimu dan anak- 
anakmu ada yang menjadi musuh bagimu, maka berhati-hatilah kamu terhadap 
mereka". (AT-TAGHAABUN, 64:14) 

(ii) Cinta secara tabii seperti mencintai makanan dan minuman yang terbit 
lantaran takut ditimpa kelaparan dan kehausan. Mencintai harta kerana takut 
dihimpit kepapaan atau mencintai kesihatan takut diserang penyakit. Mencintai 
perkara-perkara yang tersebut di atas tetap tidak dibolehkan melampaui batas 
(ghalu) sehingga melupakan Allah dan tanggung jawab ibadah terhadapNya 
seperti berzakat, infak dan sedekah. Kerana mencintai perkara-perkara tersebut 
sehingga ke tahap ghalu merupakan perbuatan jahiliah yang boleh membawa 
kepada perbuatan syirik. Allah berfirman: 

"Dan kamu tidak saling mengajak memberi makan orang miskin, kamu memakan 
harta pusaka dengan cara mencampur-baurkan (yang halal dan yang batil) dan 
kamu mencintai harta benda dengan kecintaan yang berlebihan". (AL-FAJR, 
89:18-20) 

Orang-orang yang beriman mencintai makanan, minuman dan benda-benda 
keduniaan demi kerana mencintai Allah, dan cintanya terhadap semuanya itu 
tidak dapat mengatasi cintanya terhadap Allah, sehingga tidak akan merasa kikir 
untuk mengeluarkan zakat, infak atau bersedekah. Sikap orang mukmin suka 
memberi sedekah makanan dan benda-benda yang disukainya. Kerana orang 
mukmin sentiasa mencintai akhiratnya lebih dari dunianya dan bukan sebaliknya. 
Sebagaimana firmanNya: 

"Dan mereka memberikan makanan yang disukainya (digemarinya) kepada orang 
miskin, anak yatim dan orang-orang tawanan". AL-INSAAN, 76:8. 

"Orang-orang yang lebih mencintai kehidupan dunia daripada kehidupaan 
akhirat". (IBRAHIM, 14:3) 

"Hai anak Adam! pakailah pakaianmu yang indah di setiap (memasuki) masjid, 
makan dan minumlah dan janganlah berlebih-lebihan. Sesungguhnya Allah tidak 
suka kepada orang yang berlebih-lebihan". (AL A'RAF, 31:7) 

(iii) . Termasuk cinta yang tabii ialah mencintai kesempurnaan, kenikmatan dan 
keelokan (kecantikan) sama ada yang bersangkut-paut dengan ilmu pengetahuan 
atau sesuatu yang tabii seperti mencintai budi pekerti lohor dan amanah, 
mencintai kesempurnaan hasil reka-cipta yang membawa kepada kebaikan dan 
sebagainya. 

Umpamanya, dengan adanya sikap mencintai budi pekerti yang lohor seperti 
amanah nascaya akan menghasilkan produksi yang bermutu kerana tabii 
manusia suka kepada setiap yang bermutu. 

Mencintai kenikmatan seperti mencintai manisan madu, kelazatan makanan dan 
sebagainya adalah cinta secara tabii yang ada pada setiap manusia. Termasuklah 
mencintai kecantikan isteri, kecantikan kenderaan, rumah, pakaian, perhiasan, 
pemandangan cantik dan sebagainya. Cinta dalam hal seperti ini diharuskan 
selagi tidak keterlaluan atau ghalu. 

Seorang sahabat pernah bertanya kepada Nabi Muhammad s. a. w tentang 
sikapnya yang suka kepada kecantikan, lalu Nabi memuji sikapnya itu asalkan 
tidak membawa kepada riyak dan pembaziran. Kemudian baginda menegaskan 
bahawa Allah itu cantik la suka kepada kecantikan yang ditunjukkan oleh 

ambaNya sebagaimana sabda baginda: 

L_i2u JIas. <&! 


"Allah itu cantik, la sukakan kecantikan". 

Manusia dibekalkan oleh Allah perasaan cinta, tetapi hanya agama yang dapat 
membatasi dan menunjuk ajar nilai cinta yang harus diberikan kepada makhluk 
(segala yang mawjud) dan yang wajib diserahkan kepada Allah s. w. t. 
Sebagaimana firmanNya: 

"Dijadikan indah pada (pandangan) manusia kecintaan kepada apa-apa yang 
diingini iaitu wanita-wanita, anak-anak, harta yang banyak dari jenis emas, 
perak, kuda pilihan, binatang-binatang ternak dan sawah ladang. Itulah 
kesenangan hidup di dunia dan di sisi Aliahlah tempat kembali yang baik 
(syurga)". (ALI IMRAN,3:14) 

(iv). Mencintai kebaikan dan mencintai orang yang baik (orang yang beriman) 
seperti mencintai pengorbanan sahabat, pertolongan seseorang di masa 
kecemasan dan sebagainya. Dalam bab ini juga masih tetap tidak boleh 
melampaui batas dan ghalu terhadap apa yang dicintai. Nabi Muhammad s. a. w 
telah bersabda: 

Al ..a *t La 4^^ Liau 


"Tidak beriman seseorang kamu sebelum mencintai saudaranya sebagaimana 
mencintai dirinya sendiri". (Hadis Riwayat al-Bukhari.) 

<&! J* J* (jiajulj ^ °&a ; JtS (jp 

4_a Jj-a j <j!j (jLaj^l 4 jV J 


"Dari Ibn Abbas berkata: Sesiapa yang mencintai (saudaranya yang mukmin) 
kerana cintanya pada Allah, membenci (orang-orang kafir dan fasik) kerana 
mencintai Allah dan membenci (musuh-musuh) kerana cintanya pada Allah. 
Maka ia akan diangkat menjadi Waliullah kerana cintanya. Seseorang hamba 
tidak akan merasai kemanisan iman sekalipun banyak bersembahyang dan 
berpuasa sehinggalah ia menjadi seperti itu (mencintai Allah)". (Hadis Riwayat 
I bn J arir) 

2 - Kedua: 

Cinta yang merosakkan tabii, seperti mencintai apa sahaja yang berkaitan 
dengan dunia untuk memuaskan hawa nafsunya. Tetap dianggap telah 
melanggar tabiinya walaupun pada seseorang yang mengakui sebagai Muslim. 
Seperti mencintai politik taghut, ekonomi taghut, undang-undang taghut dan apa 
sahaja yang memberi keuntungan pada dirinya walaupun menyisihkan agama 
atau syara. Orang-orang yang rosak tabiinya seperti ini dianggap dan orang fasik 
fasik tidak akan mendapat petunjuk malah jika tidak bertaubat akan semakin 
jauh daripada petunjuk Allah. Sebagaimana firmanNya: 

"Yang demikian itu disebabkan kerana sesungguhnya mereka mencintai 
kehidupan di dunia lebih dari akhirat dan bahawasanya Allah tidak memberi 
petunjuk kepada kaum yang kafir". (AN NAHL, 16:107) 

Antara cinta yang kuluar dari tabii ialah mencintai dunia sehingga membawa 
kepada lalai terhadap kewajipan agama dan ghalu. Hal ini juga telah diceritakan 
oleh Allah di dalam al-Quran: 

"Maka ia berkata: Sesungguhnya aku menyukai kesenangan terhadap barang 
yang baik (kuda) sehingga aku lalai mengingati Tuhanku sampai kuda itu hilang 
dari pandangan". (SAAD, 38:32) 

3 - Ketiga: 

Cinta yang khusus untuk Allah s. w. t yang melibatkan amalan ubudiyah yang 
tidak boleh berbelah bagi atau disekutukan dengan makhluk. Cinta dalam hal ini 
merupakan ketaatan, mengagungkan, menyerah diri, tunduk dan khusuk 
semata-mata untuk Allah kerana Allah tidak boleh disekutukan dengan 
makhlukNya. Menyekutukan cinta yang bersifat ubudiyah adalah perbuatan 
jahiliah, amat keji, mungkar dan syirik. Perbuatan yang membawa kepada 
kesyirikan telah digambarkan oleh Allah di dalam al-Quran: 

"Dan antara manusia ada orang-orang yang menyembah tandingan-tandingan 
selain Allah. Mereka mencintainya sebagaimana mereka mencintai Allah. Adapun 
orang-orang yang beriman sangat cinta kepada Allah". (AL BAOARAH, 2:165) 

Ayat di atas membuktikan ada kalangan manusia yang mencintai makhluk lebih 
dari mencintai Allah s. w. t sehingga mengangkat dan menyanjungnya ke taraf 
ketuhanan. Ayat di atas juga menunjukkan bahawa sesiapa yang mencintai 
sesuatu lebih dari mencintai Allah sehingga melampaui batas, maka apa yang 
dicintai itu telah dijadikan andad, iaitu sesuatu yang diserupakan atau 
disetarakan dengan Allah s. w. t. Allah mengharamkan perbuatan sedemikian 
sebagaimana firmanNya: 

"Maka janganlah kamu membuat tandingan (peyerupaan) bagi Allah, pada hal 
kamu mengetahui". (AL BAOARAH, 2:22) 

Dalam sahih al-Bukhari dan Muslim dari Abdullah bin Masoud, beliau berkata: 

; JtS ? <&! (Sjtuij Ij iiiSa 


"Aku bertanya kepada Rasulullah s. a. w wahai Rasulullah dosa apakah yang paling 
besar? Beliau menjawab: Engkau meyamakan Allah (dengan makhluk) 
sedangkan Dia mencipta engkau". 

Cinta Yang Menyebabkan Kesyirikan 


Seseorang yang benar-benar beriman hanya mencintai Allah s. w. t sahaja tanpa 
dipersekutukan cintanya dengan yang lain. Tetapi bagi orang-orang yang tidak 
beriman pasti ada benda, perkara atau sesuatu yang lain yang lebih dicintai 
sehingga meyamakan apa yang dicintainya sebagaimana mereka mencintai 
Allah. 

Memang telah berlaku dan akan terus wujud orang-orang yang menyekutukan 
cintanya terhadap Allah dengan sesuatu yang tidak diizinkan oleh syara. Cintanya 
kekal selagi kekalnya benda sampingan yang lebih dicintai, apabila pupus atau 
terkubur sesuatu yang dicintainya itu maka akan terkuburlah juga cintanya 
terhadap Allah bersama apa yang disekutukan dengan Allah dalam percintaan 
mereka. 

Perkara sepertimana yang dikemukkan di atas akan terjadi kepada sesiapa 
sahaja lantaran setiap benda, perkara atau makhluk diberikan perasaan cinta 
yang berlebihan, setanding atau lebih dari cintanya terhadap Allah. Apabila 
keadaan seperti ini berlaku pada seseorang, maka apa yang dicintainya itu 
dianggap oleh al-Quran sebagai andad (tuhan/pujaan). Perbuatan seperti ini 
menurut syara adalah syirik yang besar. 

Allah dan RasulNya telah meunjuk cara dan garis panduan sebagai syarat dan 
tanda yang boleh membuktikan seseorang itu benar-benar mencintai Tuhannya. 
Ayat-ayat berikut adalah nas yang menerangkan perkara tersebut: 

"Katakanlah: Jika kamu (benar-benar) mencintai Allah, ikutlah aku, nescaya Allah 
mencintai kamu dan mengampunkan dosa-dosa kamu. Allah Maha Pengampun 
lagi Maha Penyayang". (ALI IMRAN, 3:31) 

Allah mengenakan syarat dan meminta pembuktian apabila hambaNya mengaku 
telah beriman dan mencintaiNya, kerana orang-orang yang mencintaiNya akan 
diampunkan dosa-dosa mereka dan diberi sakinah (ketenangan) di dalam 
hidupnya. Ucapan atau pengakuan sahaja tidak memadai, kerana semuanya itu 
perlukan keikhlasan dan pembuktian, tanpa keikhlasan dan pembuktian melalui 
amalan dan ketaatan adalah pembohongan yang nyata dan melakukan dosa 
kesyirikan yang tidak terampun. Syirik pula merupakan perbuatan, amalan dan 
sikap orang-orang jahiliah. Kesyirikan akan membatalkan semua pahala, amal 
kebajikan dan segala ibadah yang telah dikerjakan. Sebagaimana firman Allah: 

"Dan sesungguhnya telah diwahyukan kepadamu dan kepada (nabi-nabi) yang 
sebelummu, jika kamu mempersekutukan (mensyirikkan Allah), nescaya akan 
hapuslah amalmu dan pasti kamu akan menjadi orang-orang yang merugi". (AZ 
ZUMAR, 39:65) 

"Yang demikian itu adalah kerana sesungguhnya mereka benci (tidak mencintai 
Allah dan benci) kepada apa yang telah diturunkan Allah (al-Quran) maka Allah 
hapuskan segala amalan mereka". 

(MUHAMMAD, 47:9) 

"Yang demikian itu adalah kerana sesungguhnya mereka mengikuti apa yang 
menimbulkan kemurkaan Allah dan (kerana) mereka membenci (tidak mencintai 
apa yang) diredaiNya, oleh itu Allah menghapuskan amal-amal mereka". 
(MUHAMMAD, 47:28) 

Orang-orang yang tidak beristiqamah dalam mencintai Allah bermakna mereka 
tidak ikhlas dan telah mempersekutukan cinta mereka dengan makhluk (lebih 
mencintai makhluk) secara yang tidak diizinkan oleh syara. Orang-orang seperti 
ini tidak akan mementingkan soal-soal agama dan tidak akan serius mengerjakan 
ibadah. Mereka-mereka yang seperti ini adalah orang-orang fasik atau kufur yang 
masih dibelenggu oleh kongkongan jahiliah. 

Ciri-ciri mereka dapat dilihat dan dikenali pada tingkah atau sikap mereka yang 
hanya menjaga hubungan cinta mereka dengan orang-orang yang memberi 
keuntungan kepada mereka. Mereka hanya memikirkan kekayaan dunia, hanya 
memuja harta benda, hanya mementingkan diri sendiri, dan hanya melayani 
kehendak atau kepuasan hawa nafsu mereka sahaja. Allah s. w. t telah 
menceritakan keadaan orang-orang seperti ini: 

"Katakanlah jika bapa-bapa, anak-anak, saudara-mara, isteri-isteri, kaum 
keluargamu, harta kekayaan yang kamu usahakan, perniagaan yang kamu 
khuatiri kerugiannya dan rumah-rumah tempat tinggal yang kamu sukai adalah 
lebih kamu cintai daripada Allah dan RasulNya dan dari berjihad di jalanNya, 
maka tunggulah sampai Allah mendatangkan keputusanNya. Dan Allah tidak 
memberi petunjuk kepada orang yang fasik". (AT-TAUBAH, 9:24) 

Orang-orang yang tidak mencintai Allah dengan sepenuh keikhlasan ia tidak akan 
menjadi insan yang bertakwa dan tidak akan merasa takut kepada Allah. Apa 
yang sebenarnya mereka cintai hanyalah keduniaan (kebendaan). Malah tiada 
apa yang mereka takuti kecuali sesuatu yang boleh merugikannya, seperti 
kehilangan keluarga, kedudukan atau harta benda keduniaan yang sentiasa 
dipuja dan dicintai. 

Golongan fasik seperti yang dinyatakan di atas, terlalu kikir untuk berinfak, 
terlalu berkira untuk membelanjakan hartanya pada jalan Allah. Mereka sentiasa 
leka dengan hal-hal duniawi dan terlalu sibuk dalam mengumpul harta siang dan 
malam. Mereka mengumpat dan mencela (menghina atau mengutuk) orang- 
orang yang menyuarakan infak atau berinfak, dan golongan fasik seperti ini 
menyangka bahawa harta benda, keluarga dan dirinya akan kekal di dunia. 
Sebagaimana yang diceritakan oleh Allah di dalam al-Quran: 

"Sekali-kali janganlah orang-orang yang bakhil dengan harta yang Allah berikan 
kepada mereka dari kurniaNya menyangka, bahawa kebakhilan itu baik bagi 
mereka. Sebenarnya kebakhilan itu buruk bagi mereka. Harta yang mereka 
bakhilkan itu akan dikalungkan di lehernya di hari kiamat". 

"Kecelakaan bagi pengumpat dan pencela, yang mengumpulkan harta dan 
menghitung-hitungnya, dia mengira hanya itu dapat mengekalkannya, sekali-kali 
tidak! Sesungguhnya dia benar-benar akan dilemparkan ke dalam Khutamah. 
Tahukah kamu apa itu Khutamah? Itulah Api (yang disediakan) Allah yang 
menyala dan membakar sampai ke hati. Sesungguhnya api itu ditutup rapat atas 
mereka, sedang mereka diikat pada tiang-tiang yang panjang". (AL-HUMAZAH, 
104:1-9) 


Pembuktian Cinta 


Seseorang yang mendakwa bahawa dirinya mencintai Allah dan mengasihiNya, 
tetapi tidak mengikuti atau tidak mentaati syariatNya serta sunnah NabiNya, 
maka orang seperti ini pada hakikatnya bukan sahaja tidak mencintai Allah malah 
sudah membatalkan akidah, membatalkan kalimah tauhid yang diucapkan dan 

amal ibadahnya. Kerana kesempurnaan tauhid adalah setelah mencintai Allah 
s. w. t dan RasulNya lebih dari segala-galanya. Sebagaimana firmanNya: 

"Katakanlah jika kamu benar-benar mencintai Allah, maka ikutlah aku, pasti Allah 
cinta kepadamu". (ALI IMRAN, 3:31) 

Definisi ibadah itu sendiri antaranya bermaksud cinta yang menyeluruh yang 
dibuktikan sama ada melalui perbuatan, percakapan dan gerak hati. 
Sebagaimana definisi yang masyhur dan disepakati oleh ulama: 

JIaC’VI Cja al.ua JJJ Ah) Ajau La Jil £_aLa. ; £ jlull 6 jLjslSV) 

(AjIaUilj fijAllaS! 

"Ibadah menurut syara ialah: Nama yang menyeluruh (£-^.£4) untuk apa sahaja 
(perbuatan) yang dicintai Allah dan diredaiNya sama ada yang berupa tindakan, 
pertuturan dan perbuatan lahir atau batin (hati)". 

Ini bermakna seorang mukmin tidak akan mengucapkan sesuatu ucapan, 
perkataan atau pertuturan dan begitu juga tidak akan melakukan sesuatu 
pekerjaan sama ada lahir dan batin kecuali semata-mata kerana ingin 
memperolehi cinta dari Allah dan mencari keredaanNya agar dapat memurnikan 
cintanya (ibadahnya) kepada Allah s. w. t. Cinta kepada Allah adalah ibadah 
seperti mana yang telah dijelaskan, oleh sebab itu wajiblah dilakukan dengan 
penuh keikhlasan. Sebagaimana firman Allah: 

"Maka beribadahlah kepada Allah dengan memurnikan ketaatan hanya 
untukNya". (AZ-ZUMAR, 39:2) 

"Padahal mereka tidak disuruh kecuali supaya menyembah Allah dengan 
memurnikan ketaatan kepadaNya dalam (menjalankan) agama dengan lurus". 
(AL-BAYYI NAH, 98:5) 

Bukti kesempurnaan cinta seseorang hamba kepada Allah s. w. t ialah apabila 
mencintai apa yang dicintai oleh Allah dan membenci terhadap apa yang dibenci 
oleh Allah. Sesiapa yang mencintai apa yang dibenci oleh Allah dan sebaliknya, 
ini membuktikan ketidak sempurnaan tauhidnya (akidahnya) terhadap Allah yang 
mengakibatkan terbatal segala pahala amalannya. Firman Allah: 

"Yang demikian itu adalah kerana sesungguhnya mereka mengikut apa yang 
menimbulkan kemurkaan Allalh dan (kerana) mereka membenci (apa yang 
menimbulkan) keredaanNya. sebab itu Allah menghapuskan (pahala) amal-amal 
mereka". MUHAMMAD, 47:28. 

jUlll c-ujj i^a fi 4A ^ d Juil ] ; Jli (<j^) d* 4-uutc d* 

(ji ai_u ji jjaJl (JA ?u^ Lf^ L r > A^ (j' dUjfj frl aIKH Aljill ^ la^ll jVc. 

^bJl filjj .(jlaidlj uiaJl H\ JA j Jj*3) 


"Dari Aisyah, dari Nabi s. a. w baginda bersabda: Kesyirikan pada umatku lebih 
tersembunyi dari seekor semut (halus) di atas batu di malam gelap gelita. 
Serendah-rendahnya ialah mencintai terhadap sesuatu yang keji atau membenci 
sesuatu yang adil (kebenaran). Tiadalah agama itu kecuali mencintai dan 
membenci". (Hadis Riwayat Hakim) 

Berkata Hasan al-Basri: "Ketahuilah, bahawasanya engkau tidak akan mencintai 
Allah sehinggalah mencintai apa yang membawa kepada ketaatan kepadaNya". 

Berkata Basyir bin as-Sirry: "Bukanlah tanda cinta apabila engkau mencinta apa 
yang dibenci oleh kekasih engkau". 

Berkata Abu Yakub (al-Junaid): "Sesiapa sahaja yang mendakwa mencintai Allah 
tetapi tidak mentaati apa yang telah diperintah, maka dakwaannya itu adalah 
batal". 

Berkata Yahya bin Mu'az: "Usah dipercaya sesiapa yang mengaku mencintai Allah 
jika tidak memelihara hududNya (batas-batas Allah)". 

Berkata al-Hasan: "Sesungguhnya tidak sempurna pengakuan seseorang : 
"Bahawa tiada Tuhan melainkan Allah dan sesungguhnya Muhammad Rasulullah 
jika seseorang itu menyedari bahawa cintanya terhadap Allah belum sempurna 
sebagaimana yang telah disampaikan oleh Muhammad dari Allah". Tidaklah 
mencintai apa yang dicintai Allah dan membenci apa yang dibenci Allah kecuali 
dengan mematuhi apa yang disuruh padanya dan meninggalkan apa yang 
ditegah. Dan dijadikan mencintai Allah suatu kelaziman untuk mencintai 
RasulNya dalam hal mempercayai dan mentaatinya. Oleh sebab yang demikian 
ia diseiringkan dalam satu ayat pada mencintaiNya dan mencintai RasulNya. 
Sebagaimana firmanNya: 

"(Semuanya itu) lebih kamu cintai dari Allah dan RasulNya". (AT-TAUBAH, 9:24) 

Allah mencintai hambaNya yang istiqamah dalam mengerjakan yang wajib dan 
meninggalkan yang ditegah. Allah juga mencintai hambaNya yang mengerjakan 
tatawwu' dalam mengerjakan yang nawafil (perkara-perkara yang disunnahkan). 
Semuanya ini telah digambarkan oleh Nabi Muhammad s. a. w dalam hadith kudsi 
yang diriwayatkan oleh Bukhari: 

Ajlaui du£ lili Aj^f lj j£ jj 4jC- JIJj Vj 

Alk (j fon ( jA\ dAjj Aj d j^ajj d A j ^auu ^ a!) 

(iJ-M' aljj &*** 


"Seseorang hamba akan sentiasa mendekatkan dirinya padaKu dengan 
(mengerjakan) nawafil (amalan-amalan sunnah) sehingga Aku mencintainya. 
Apabila Aku mencintainya, Akulah pendengarannya yang dia dengar, Akulah 
penglihatannya yang dia lihat, Akulah tangannya yang dia pegang dan Akulah 
kakinya apabila dia berjalan". (Hadis Riwayat al-Bukhari) 

Sebagaimana yang pernah dikuliahkan bahawa antara definisi ibadah ialah "taat" 
dan sekarang kita ditemukan dengan definasi yang seterusnya iaitu antara 
pengertian ibadah ialah : "cinta". Sememangnya seseorang itu tidak akan taat 
kecuali ada pada dirinya perasaan cinta dan tidak akan ada perasaan cinta 
kecuali adanya pengikat iaitu ketaatan, dua kalimah ini saling berkait dan tidak 
dapat dipisahkan. Cinta yang sebenar tidak boleh berbelah bagi sebagaimana 
firman Allah: 

"Orang-orang beriman cintanya bersangatan kepada Allah". (AL-BAOARAH, 
2:165) 

Nabi Muhammad s. a. w mewajibkan orang-orang yang beriman mencintai Allah 
dengan sepenuh hati, jiwa dan raga sebagaimana sabda baginda: 

j j *. ijjil dljj jL 

"Cintailah Allah sepenuh hati kamu". (Hadis Riwayat at-Tirmizi dan al-Hakim) 
atjj .LaAIjajj \ 1 aa Aj2| jj <U>! £)j£j 


"Hendaklah mencintai Allah dan RasulNya melebihi selain dari keduanya". (Hadis 
Riwayat al-Bukhari) 

Seseorang mukmin diizinkan mecintai selain dari Allah dan RasulNya, tetapi tidak 
melebihi cintanya kepada Allah dan mencintai selain Allah pula demi semata-mata 
kerena mencintai Allah. Begitu juga apabila membenci, sewajarnya membenci 
semata-mata hanya kerana Allah. Bagi setiap mukmin semua perkara yang 
dilakukan mestilah dengan keikhlasan demi kerana Allah bukan kerana 
kepentingan sesuatu yang lain atau kerana hawa nafsunya. Sebagaimana sabda 
Nabi Muhammad s. a. w: 

£j! atjj 


"Cintailah demi kerana Allah dan bencilah demi kerana Allah". (Hadis Riwayat Ibn 
Jarir) 

